સાયન-ઈસ્ટમાં આવેલા પંડિત જવાહરલાલ નેહરુ (સાયન કિલ્લા) ઉદ્યાનનો મેઇન ગેટ છ મહિનાથી તૂટી ગયો હોવા છતાં સુધરાઈ તરફથી નવો ગેટ બેસાડવા માટે કોઈ કાર્યવાહી કરવામાં આવી નથી. જોકે આ ગાર્ડનમાં જવા માટે બીજા ગેટ હોવાથી લોકો ગાર્ડનમાં સરળતાથી અવરજવર કરી શકે છે, પણ બીજા ગેટથી ઉપર જવાના રસ્તા પરના દાદરાની હાલત પણ બિસમાર છે. જાળવણીના અભાવે અહીં અનેક સમસ્યાઓ છે, પરંતુ સુધરાઈ એના તરફ સહેજ પણ ધ્યાન આપતી નથી એવું આ ગાર્ડનમાં રોજ ફરવા આવતા લોકો કહી રહ્યા છે.